ອອສເຕຣເລຍ ເອົາເຄື່ອງຈັບ ກັບດຳ ຫຼື Black Box ຂອງ ສຫລ ໄປຮ່ວມຊອກຫາ ເຮືອບິນມາເລເຊຍ (ສະໄລດ໌/ວີດີໂອ)
ເຮືອລົບຂອງອອສເຕຣເລຍ ກຳລັງມຸຸ້ງໜ້າໄປ ຮ່ວມໃນການຊອກຫາ ເຮືອບິນມາເລເຊຍ ທີ່ຫາຍໄປ ພ້ອມກັບເຄື່ອງຊອກຫາ ກັບດຳ ຫລື black box ທີ່ທັນສະໄໝຂອງ ສຫລ.
ເຈົ້າໜ້າທີ່ອອສເຕຣເລຍ ກ່າວວ່າ ເຮືອລົບລຳນຶ່ງຂອງກອງ ທັບເຮືອຂອງຕົນ ພ້ອມກັບອຸບປະກອນຊອກຫາ ກັບດຳ ຫຼື black box ທີ່ທັນສະໄໝຂອງສະຫະລັດເຄື່ອງນຶ່ງໄດ້ອອກ ເດີນທາງໃນວັນອາທິດມື້ນີ້ ເພື່ອໄປຮ່ວມໃນການຊອກຄົ້ນ ຫາເຮືອບິນຂອງສາຍການບິນມາເລເຊຍ ລຳທີ່ຫາຍສາບ ສູນໄປນັ້ນ ເຮືອລົບ Ocean Shield ພ້ອມກັບເຄື່ອງຈັບ black box ຈະໃຊ້ເວລາສອງສາມມື້ ຈຶ່ງໄປຮອດບ່ອນທີ່ບັນດາເຈົ້າໜ້າ ທີ່ກ່າວວ່າ ເຮືອບິນ Being 777 ອາດໄດ້ຕົກລົງຢູ່ທີ່ນັ້ນ ບັນດາເຈົ້າໜ້າທີ່ ກ່າວວ່າ ມີກຳປັ່ນທັງໝົດ 10 ລຳ ແລະເຮືອບິນ 10 ລຳກຳລັງພົວພັນ ໃນການຊອກຄົ້ນຫາເຮືອບິນລຳທີ່ຫາຍໄປນັ້ນ ໃນວັນອາທິດມື້ນີ້ ໃນບໍລິເວນທີ່ກວ້າງໃຫຍ່ ແຫ່ງນຶ່ງໃນມະຫາສະມຸດອິນເດຍ ໄກຫລາຍສົມຄວນ ຈາກຝັ່ງທະເລເມືອງ Perth ທາງ ຝັ່ງຕາເວັນຕົກຂອງອອສເຕຣເລຍນັ້ນ ໃນຂະນະດຽວກັນ ພວກຍາດຕິພີ່ນ້ອງທີ່ຍັງມີຄວາມໂກດແຄ້ນ ຫຼາຍສິບຄົນຂອງພວກຄົນໂດຍສານຊາວຈີນ ຢູ່ໃນເຮືອບິນລຳ ທີ່ຫາຍໄປນີ້ ໄດ້ເດີນທາງໄປຮອດນະຄອນຫລວງກົວລາລຳເປີ ໃນວັນອາທິດມື້ນີ້ ທວງເອົາຂ່າວຂໍ້ມູນຕື່ມອີກກ່ຽວກັບສິ່ງທີ່ເກີດ ຂຶ້ນກັບເຮືອບິນລຳນີ້ ແລະກ່າວຫາບັນດາເຈົ້າໜ້າທີ່ມາເລເຊຍ ວ່າກັກຂ່າວຂໍ້ມູນທີ່ສຳຄັນໄວ້ ຄົນໂດຍສານສ່ວນຫຼາຍໃນເຮືອ ບິນໄອພົ່ນລຳທີ່ຫາຍໄປນັ້ນ ແມ່ນຄົນຈີນ ໃນວັນເສົາວານນີ້ ເຮືອບິນຈີນຫລາຍລຳໄດ້ພົບເຫັນວັດຖຸຕ່າງໆ ຈຳນວນນຶ່ງໃນມະຫາສະມຸດອິນເດຍ ທີ່ມີສີດຽວກັນກັບສີເຮືອບິນ ໄອພົ່ນລຳທີ່ຫາຍໄປນີ້ ເຖິງຢ່າງໃດກໍດີພວກເຈົ້າໜ້າທີ່ສືບສວນສອບສວນ ກ່າວວ່າ ວັດຖຸເຫຼົ່ານັ້ນແລະອື່ນໆ ໄດ້ຖືກດຶງຂຶ້ນມາຈາກນ້ຳ ແຕ່ບໍ່ສາມາດຢືນຢັນໄດ້ວ່າ ແມ່ນຊິ້ນ ສ່ວນ ຈາກເຮືອບິນນັ້ນຫຼືບໍ່? ການຊອກຫາຖ້ຽວບິນ 370 ຂອງສາຍການບິນມາເລເຊຍ ບັດນີ້ ໄດ້ຍ່າງເຂົ້າອາທິດທີ 4 ແລ້ວ